Ginerele premierului maghiar Viktor Orbán achiziționează o importantă clădire de birouri din București, cu 50 de milioane de euro
Compania ungară Gránit Asset Management, controlată de omul de afaceri István Tiborcz, face primul pas semnificativ pe piața imobiliară din România printr-o tranzacție evaluată la aproximativ 50 de milioane de euro. Tiborcz, cunoscut drept unul dintre cei mai bogați oameni din Ungaria, a încheiat cu succes procesul de due diligence pentru achiziția clădirii de birouri Equilibrium 1, situată în districtul de afaceri din nordul Bucureștiului.